Legal Document

Category: 1012

Text:
72. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝ. ΑΣΦΑΛΙΣΕΩΝ Αριθ.102572 της 23 Απρ./6 Μαΐου 1991 (ΦΕΚ Β΄287) Έγκριση της υπ’ αριθ.10/21.3.91 απόφασης του Δ.Σ. του Ταμείου Ασφαλίσεως Δημοτικών και Κοινοτικών Υπαλλήλων. Έχοντας υπόψη: 1.Τις διατάξεις του άρθρ.18 του Ν.Δ.3894/58 «περί οργανώσεως της υπηρεσίας του Ταμείου Ασφαλίσεως Δημοτικών και Κοινοτικών Υπαλλήλων κ.λπ». (ΦΕΚ 192/1958 τ. Α΄). 2.Τα άρθρ.23, παρ.1 στοιχ. στ΄ και 24 παρ.1 και παρ. 2 στοιχ. γ΄ του Νόμ. 1558/1985 (ΦΕΚ 137/85 τ.Α΄). 3.Την αριθ.10/21.3.91 απόφαση του Δ.Σ. του Ταμείου Ασφαλίσεως Δημοτικών και Κοινοτικών Υπαλλήλων, αποφασίζουμε: 1.Εγκρίνουμε την αριθ.10/21.3.91 απόφαση του Δ.Σ. του Ταμείου Ασφαλίσεως Δημοτικών και Κοινοτικών Υπαλλήλων σχετικά με την ταχυδρόμηση των επιταγών πληρωμής των μηνιαίων βοηθημάτων του Ταμείου, από 1.6.1991 και εφεξής, την πρώτη εργάσιμη ημέρα μετά την 20η κάθε μήνα για τα βοηθήματα του επόμενου μήνα. 2.Η απόφαση να δημοσιευθεί στην Εφημερίδα της Κυβερνήσεως. Για τη συνέχιση της υγειονομικής περίθαλψης των αποχωρούντων υπαλλήλων Ο.Τ.Α. των οποίων η σύνταξη αναστέλλεται λόγω μη συμπλήρωσης του ορίου ηλικίας και οι οποίοι διέπονται από τις ίδιες διατάξεις με τους δημοσίους υπαλλήλους, βλ. τη με αριθ. 7/οικ.340/12-23 Μαρτ. 1992 (ΦΕΚ Β΄199) Απ. Υφ. Υγείας, Πρόνοιας και Κοιν. Ασφαλίσεων , τόμος 15Β1, σελ. 70,893. 3.Β.δ.72 Ταμείο Ασφαλ. Δημοτ. και Κοινοτ. Υπαλλήλων